ვაშინგტონის საკათედრო ტაძარი

წმინდა პეტრესა და პავლეს საკათედრო ტაძარი ან ვაშინგტონის საკათედრო ტაძარი — აშშ-ის ანგლიკანური საეპისკოპოსო ეკლესიის მთავარი ტაძარი, მდებარეობს ვაშინგტონში, აშშ. შენობა ნეოგოთიკურ სტილშია აგებული, სიდიდით მეექვსე საკათედრო ტაძარია მსოფლიოში და სიდიდით მეორე აშშ-ში. WNC: Facts and Figures. საძირკველში პირველი ქვის ჩადება 1907 წლის 29 სექტემბერს მოხდა, მშენებლობის დაწყებას ესწრებოდა პრეზიდენტი თეოდორ რუზველტი. მშენებლობა 83 წელი გაგრძელდა და საზეიმოდ დასრულდა 1990 წელს, ჯორჯ ბუში უფროსის პრეზიდენტობისას. ტაძარი პროტესტანტური საეპისკოპოსო-საკათედრო ფონდის მმართველობის ქვეშაა, რომელიც 1893 წლის 6 იანვრიდან, კონგრესის მიერ ტაძრის მშენებლობისთვის გაცემული ნებართვის დროიდან არსებობს. მდებარეობს ვაშინგტონის ჩრდილო-დასავლეთ ნაწილში. შედის აშშ-ის ისტორიული ადგილების ეროვნული რეესტრში. 2011 წლის 23 აგვისტოს მომხდარი მიწისძვრის შედეგად ერთ-ერთი კოშკის სამი შპილი მოტყდა, მეოთხე კი სერიოზულად დაზიანდა. დაზიანდა ტაძრის სხვა ნაწილებიც.Lenta.ru: Америка: Из-за землетрясения Вашингтонский собор лишился шпилей

რესურსები ინტერნეტში
 ვაშინგტონის საკათედრო ტაძარი. გეოგრაფიული დასახელებების საინფორმაციო სისტემა (აშშ), აშშ-ის გეოლოგიური უწყება.

სქოლიო

კატეგორია:ვაშინგტონის ღირსშესანიშნაობები